

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

28 Ιανουαρίου, 2021

**Δελτίο Τύπου 3**

**Σύλληψη 20χρονου για παράνομη κατοχή εκρηκτικής ύλης**

Συνελήφθη χθες το μεσημέρι και τέθηκε υπό κράτηση 20χρονος, για διευκόλυνση των ανακρίσεων σχετικά με διερευνώμενη υπόθεση εντοπισμού εκρηκτικής ύλης.

Συγκεκριμένα, μέλη της Αστυνομίας διενήργησαν χθες έρευνα στο διαμέρισμα του 20χρονου στη Λεμεσό, όπου εντοπίστηκαν 37 εκτοξευόμενα πυροτεχνήματα χειρός, καθώς επίσης και 5 κουτιά τα οποία περιέχουν 40 κροτίδες το κάθε ένα.

Σημειώνεται ότι, εναντίον του 20χρονου εκκρεμούσε ένταλμα σύλληψης σχετικά με τον εντοπισμό ενός δοχείου το οποίο περιείχε εκρηκτική ύλη (πυρίτιδα) βάρους 1 κιλού και 800 γραμμαρίων.

Η προαναφερθείσα εκρηκτική ύλη είχε εντοπιστεί στις 9 Νοεμβρίου, 2020 σε ανοικτό χώρο στη Λεμεσό.

Το ΤΑΕ Λεμεσού συνεχίζει τις εξετάσεις.

Κλάδος Επικοινωνίας